b'\n_START_ARTICLE_\nHuttons inkonformitet\n_START_PARAGRAPH_\nHuttons inkonformitet er navnet p\xc3\xa5 en geologisk lokalitet ved Siccar Point i Skotland, der f\xc3\xb8rst blev beskrevet af den britiske geolog James Hutton i 1788. Lokaliteten best\xc3\xa5r af forskellige formationer i sandsten, skiffer og konglomerat, der tilsammen danner en inkonformitet. N\xc3\xa6rstuderer man formationerne, ser man nederst vertikale lag af henholdsvis sandsten og skiffer. Over disse befinder sig lag best\xc3\xa5ende af henholdsvis sandsten og konglomerat, disse mere horisontale med en h\xc3\xa6ldning p\xc3\xa5 ca. 20\xc2\xb0. Denne meget markante inkonformitet betegnes mere pr\xc3\xa6cist som en vinkeldiskordans._NEWLINE_Hutton benyttede sig af et let forst\xc3\xa5eligt eksempel n\xc3\xa5r han skulle beskrive lokaliteten. Han mente at inkonformiteten, let kunne sammenlignes med den tydelige gr\xc3\xa6nse, der dannes n\xc3\xa5r et lommet\xc3\xb8rkl\xc3\xa6de, l\xc3\xa6gges henover toppen af b\xc3\xb8ger st\xc3\xa5ende i en reol.'